Arnar Davíð Jónsson er meðal 10 efstu íþróttamanna ársins Samtök íþróttafréttamanna birta í dag lista sinn í kjöri Íþróttamann ársins 2019 . Arnar Davíð Jónsson er fyrstur íslenskra keilara til að komast á topp 10 listann . Laugardaginn 28. desember verður kunngjört hver er Íþróttamaður ársins en athöfnin verður í beinni útsendingu á RÚV . Arnar Davíð mun verða viðstaddur þá athöfn . Keilusamband Íslands er afar stolt af árangri Arnars og óskar honum til hamingju með árangur ársins . Arnar hefur sannarlega beint kastljósi landans að keilu sem íþrótt . Á Gamlársdag verður að vanda Kampavínsmót KFR . Í upphafi móts ætlar stjórn Keilusambandsins að veita Arnari viðurkenningu fyrir árangur hans á árinu sem er að líða . Við hvetjum keilara til að fjölmenna í mótið en í það minnsta láta sjá sig upp í Keiluhöllinni og heiðra Arnar með okkur .